钦定古今图书集成/明伦汇编/官常典/第361卷 > 《奏弹御史孔橐题省壁悖慢事》梁·沈约
## 钦定古今图书集成/明伦汇编/官常典/第361卷 > 《奏弹御史孔橐题省壁悖慢事》梁·沈约

谨按奉朝请台侍御史臣孔橐，浅劣无闻，谬列华省，
假摄去来，仕子常务。况东皋贱品，非藉丰资；旬日暂
劳，岂云卑辱，而肆此丑言。题勒禁省，比物连类，非所
宜称。黜之流伍，实允朝宪。臣等参议，请以见事免橐
所居官，辄下禁止。